**FELHÍVÁS**

**Magyaroszágon tevékenykedő nonprofit szervezetek számára**

**300.000 Ft értékű coaching támogatás elnyerésére**

**Május 24-én délelőtt a Nemzetközi Coach Szövetség Magyar Tagozata és a MagNet Bank Zrt. közös szervezésében kerül sor coachok és nonprofit szervezetek konferenciájára. Nyerjen szervezete, munkatársai számára 300.000 Ft értékű coaching támogatást az ICF Magyar Tagozata jószolgálati kezdeményezése keretében!**

Az ICF Magyar Tagozatatavalyi nagy sikerű jószolgálati projektje keretében félszáz tagunk közel száz volt MALÉV-munkavállalót támogatott munkahelyük elvesztésének feldolgozásában, karriertervezésben, munkakeresésben, az életük újratervezésében, három hónapos ingyenes coaching folyamat során. A dolgozók egy része új munkahelyet talált, vagy vállalkozást indított, más részük felkészülten jár interjúkra. Az ICF tagok összesen 700 órányi coachingot ajánlottak fel, amelynek értéke mintegy 20 millió Ft volt.

A nemzetközi **'I Care For' díjat** elnyerő MALÉV-projekt után az ICF Magyar Tagozata szeretné kiterjeszteni több szervezetetre is az ingyenes coaching lehetőségét. Ezért a kiemelkedő társadalmi felelősségvállalásáról ismert hazai pénzintézettel, a MagNet Magyar Közösségi Bankkal összefogva május 24-én **konferenciát és vásárt szervezünk ICF tag coachok és nonprofit szervezetek számára, a Nemzetközi Coaching Hét keretében.**

Időpont:           **2013.** **május 24. péntek 9.00-12.00**

Helyszín:          **MagNet Bank Zrt. székház**

**1062 Budapest, Andrássy út 98. fsz. Galagonya terem**

Miért jó ez coachoknak? Személyesen találkozhatnak több olyan nonprofit szervezet képviselőivel, akik örömmel várják, hogy egy képzett coach támogassa őket munkájukban.

Miért jó ez nonprofit szervezetek számára? Előzetes regisztráció és felkészülés (milyen alapvető kérdéseik vannak, amelyekben egy coach támogatását kérik) után találkozhatnak olyan coachokkal, akik elkötelezettek amellett, hogy egy vagy akár több munkatársukat támogassák. A jelentkező szervezetek egy öt alkalmas coaching folyamatot kaphatnak az ICF valamely önkéntes tagjától, **300.000 Ft értékben**.

Mind a coachok, mind a szervezetek számára fontos az előzetes jelentkezés a Tagozat honlapján: http://icfcoachklub.hu/events/icf-magnet-bank-konferencia-es-vasar-nonprofit-szervezetek-es-coachok-szamara. **A jelentkezéseket beérkezési sorrendben tudjuk elfogadni**, a létszám legfeljebb 70 fő. A nonprofit szervezetek részéről 1-3 fő részvételére számítunk.

Várjuk szeretettel,

Hegedűs Dóra

ICF Magyar Tagozata CSR csapat vezetője

**ICF coaching jószolgálati kezdeményezés alapelvei, működése**

**Gyakran ismételt kérdések és válaszok**

Az ICF Magyar Tagozata coaching jószolgálati kezdeményezésének célja kapcsolatot teremteni a nonprofit szervezetek vezetői és a képzett, professzionális coachok között. A nonprofit szervezetek vezetői jelezhetik a coaching iránti igényüket, részletezve, hogy mely területeken kívánnak coachingot igénybe venni. Az ICF a jelentkezés alapján keres egy önkéntes coachot. Egy-egy coaching együttműködés összesen öt ülést foglal magába.

Kérem, szánjon rá egy kis időt, hogy megismerje az alábbi gyakran feltett kérdésekre. További információ érdekében felveheti a kapcsolatot az ICF Magyar Tagozatának CSR csapatával a **CSR@coachfederation.hu** e-mail címen.

**Milyen költségekkel jár ez a program?**

A nonprofit szervezetek számára a program **díjmentes**. Attól függően, hogy nonprofit vezetők milyen formában találkoznak a coachokkal, esetleg távolsági telefon díjak, utazási költség vagy egyéb költségek merülhetnek fel.

**Milyen formában zajlik a coaching?**

A coaching folyamatot sokféleképpen lehet végezni: a személyes találkozó mellett a telefon, Skype, egyéb digitális csatornákon is.

**Mi történik, ha a coaching kapcsolat nem működik?**

Ha bármelyik coach vagy ügyfél úgy érzi, hogy a coaching nem jól működik, akkor őszintén elmondhatja és akár le is zárhatja a folyamatot. Kérjük, értesítse erről az ICF Magyar Tagozatának CSR csapatát a CSR@coachfederation.hu e-mail címen, ha ebben támogatásra van szüksége.

**Ha az öt coaching ülés lezajlott, akkor az ügyfél továbbra is tarthatja a kapcsolatot a coachcsal?**

A kezdeményezés nemes célja nem marketing, kutatás, vagy ügyfélszerzés. A coachokat, akik részt vesznek a programban, arra kérjük, hogy ne sugallják, vagy javasolják az ülések kiterjesztését az öt ingyenesen felajánlott coaching ülésen túl. Azonban, ha a nonprofit vezetőt érdekli a folyamatos a kapcsolat fenntartása, akkor nincs semmi akadálya felvenni kapcsolatot a coachcsal. Ez a coaching kapcsolat azonban el kell különüljön az ICF CSR projektjétől.

**Melyek a leggyakoribb témák, amelyeken a nonprofit szakemberek vagy csapatok coaching folyamatok során dolgoznak?**

* Jótékonysági gyűjtés
* A munka - magánélet egyensúlya
* A előadói készség fejlesztése
* Networking, szakmai támogató szövetségek építése
* Javaslattétel, szerződések, megállapodások létrehozása
* A bizalom építése
* A "következő teendők" meghatározása
* Praktikus előrelépések, idő-megtakarítók
* Szakmai elmagányosodás
* Közös gondolkodás
* Stressz / kiégés
* Döntéshozatal
* Csapatépítés

**Mi történik a coaching ülés folyamán?**

A coaching az ügyféllel, a coachee-val való partneri viszony: gondolat-ébresztő és kreatív folyamat, amely arra inspirálja őt, hogy maximalizálja személyes és szakmai potenciálját. A coaching egyedi szolgáltatás, és elkülönül a terápiától, tanácsadástól, mentoringtól és a tréningtől egyaránt. Akik résztvevői lesznek egy coaching folyamatnak, megtapasztalhatják annak élményét, hogy:

* másképp látják majd személyes kihívásaikat és lehetőségeiket
* megerősödik gondolkodásuk és döntéshozó képességük
* fejlődik személyes hatékonyságuk
* nő az önbizalmuk
* közelebb kerülnek munkájuk és élet-szerepük beteljesítéséhez.

A coachingban részt vevő ügyfél maga felelős azért, mi kerül a fókuszba, és mi kap hangsúlyt az egyes coaching üléseken. A beszélgetés során a coach kérdéseket fog feltenni, visszajelzéseket ad, segít felismerni a teendőket, és támogatást nyújt abban, hogy az ügyfél új perspektívából lássa meg a lényeget. Valószínű, hogy a folyamat során arra kéri az ügyfelét, hogy határozzon meg konkrét lépéseket és teendőket, amelyek hatással lehetnek a vágyott cél elérésére.

**Mi a coaching megbízások szokásos időtartama?**

A coachok, akik részt vesznek az önkéntes kezdeményezésben, öt, egyenként 90 perces ülést biztosítanak.

**Amikor befejeződött egy folyamat, lehet még egy coach-ot kérni?**

Gratulálunk, ha lezárt egy coaching folyamatot. Az ICF Magyar Tagozata arra kéri, hogy várjon legalább három hónapot, mielőtt új folyamatba kezd. Mindazonáltal lehet hogy Ön is szeretné, hogy tárgyaljanak egy fizetett coaching megállapodás lehetőség

**Biztonságos-e megosztani személyes és bizalmas információkat a coach-csal?**

A coachot köti a szakmai etika és a szilárd elkötelezettsége, emellett minden coach megállapodást ír alá az ICF Magyar Tagozatával. Mind az ICF Etikai Kódexe, mind az ICF-fel kötött megállapodás rendelkezik a titoktartásról, így bizalmas információk nem szivároghatnak ki. A coach nem beszélhet, írhat, oszthat meg információt másokkal az ügyfél beleegyezése nélkül. Másrészről azonban az ügyfélnek jogában áll szabadon megosztani a coaching folyamatról bárkivel, bármikor.

**Az ICF megoszthat információkat a programról, a coaching folyamatokró vagy a résztvevő nonprofit szervezetekről?**

Annak érdekében, hogy elősegítse a kezdeményezés és a coaching ismertségének növekedését, az ICF megoszthat anonim esettanulmányokat és / vagy kezdeményezés résztvevőitől kapott ajánlásokat, a nonprofit szervezet és a coachee írásbeli, előzetes beleegyezésével.

**Megkedveltem a coachomat, és nagyrabecsülésem jeléül ajándékkal szeretnék köszönetet mondani. Ez elfogadható?**

Az őszinte köszönet és elismerés a legnagyobb ajándék, amit a coach örömmel fogad. A legtöbb coach jobban örül annak, ha egy ajánlást, referenciát kap, mint bármely más ajándéknak. A referencialevél, amely tartalmazza a konkrét részleteket arról hogyan hatott a coach munkája, milyen hatással volt a munkaájára és magánéletére, valamint egy felhatalmazás, hogy ezt a coach megoszthatja a honlapján, kincs a coach számára.

**A coachom fantasztikus, és szeretnék másoknak is mesélni a coaching élményemről. Ezt megtehetem?**

Ön szabadon megoszthatja mindezt bárkivel! A coach számára ez hasznos lehet potenciális fizető ügyfelek megnyerésére.

**Mit kell tennem ahhoz, hogy részt vehessek a kezdeményezésben?**

Kérjük, olvassa el ezt a dokumentumot alaposan. Lépjen kapcsolatba e-mailen az ICF Magyar Tagozatának CSR csapatával a CSR@coachfederation.hu címen. Mi küldünk egy kérdőívet, amely kitöltésével segít feltérképezni a körülményeket, és a coaching iránti igényeit. Ez alapján keresünk a szervezete számára megfelelő önkéntes coachot.

**Továbbá:**

* Tartsa be a coachnak tett ígéreteit.
* Kivétel nélkül tájékoztassa a coachot legalább 48 órával megelőzően, ha át kell átütemezni a munkamenetet.
* Legyen időben és felkészülten jelen az üléseken.
* Ne kérjen a coachtól további juttatásokat, pénzt, ajándékot, alapítványi támogatást vagy bármi mást, ami nem tartozik a coaching kapcsolathoz.
* Ne feledje, hogy ez egy szakmai kapcsolat, még akkor is ha személyes témákkal foglalkoznak.

**Mi a különbség coaching, terápia és tanácsadás között?**

A coaching egy beszélgetés amely arra összpontosít, hogy Ön elérje a céljait. A coaching megnöveli a látókörét, döntéseinek és tudatosságnak egészére fókuszál, kevésbé azzal foglalkozik, mi történt a múltban. A coachok ügyfeleiknek terápia igénybe vételét javasolják, ha szükségesnek látják.

A tanácsadás egyoldalú beszélgetés a teendőkről a "hogyan kell" szemszögből. A tanácsadók konkrét ismereteket osztanak meg annak érdekében, hogy vagy konkrét feladatok elvégzésével vagy az információ szolgáltatásával, az ügyfél el tudja végezni a feladatot.

**Melyek azok a körülmények, amelyek között a kezdeményezésben való részvételt meg lehet vonni?** Felmerülhetnek ilyen esetek, ezek a körülmények a következők:

* Az ügyfél előzetes figyelmeztetés nélkül nem jelenik meg a tervezett találkozón.
* A coachot olyan etikátlan magatartásra vagy viselkedésre kéri, amely ellentétes a Nemzetközi Coach Szövetség Etikai Kódexével.
* Nem felel meg a program alapelveinek.
* Tiszteletlen vagy durva hozzáállást mutat a coachcsal és/vagy az ICF-fel szemben.

**Átengedhetem-e a coachingban való részvételt valaki másnak a saját szervezetemen vagy baráti körömön belül, vagy egy másik szervezetnek?**

Beszélje meg a coachával annak lehetőségét, hogy valaki mást is bevonna a coaching folyamatba a szervezeten belül. Egy másik szervezetnél működő ismerős maga is kezdeményezheti részvételét önállóan, a programban. A program csak nonprofit szervezetek számára elérhető, és olyan emberek számára, akik nonprofit szervezeteknél folytatják tevékenységüket.

**Milyen kommunikáció megengedett a programban résztvevők és az ICF irányába?**

Hacsak nem kapott erre külön engedélyt, kérjük, ne küldjön:

* marketing anyagokat
* hírleveleket
* közösségi finanszírozási ajánlatokat
* közleményeket
* láncleveleket
* meghívókat a LinkedIn-re vagy a Facebook-ra
* bármi mást, ami nem kapcsolódik közvetlenül a programhoz.

Budapest, 2013. május